પરંતું, હાર્દિક પટેલના ઉપવાસને ઓગણીસ દિવસ થયા છતાં, સરકાર કોઇ રાજકીય કૂનેહ વાપરીને પણ આ ઉપવાસનો અંત લાવવા કે તેની માંગણીઓ પર સકારાત્મક વલણ અપનાવવાના બદલે હાર્દિકના ઉપવાસને સ્ટંટમાં ખપાવી વ્યાજબી માંગણીઓ પરથી લોકોનું ધ્યાન હટાવવાનો પ્રયાસ કરી રહ્યા છે. સરકારના ત્રણ સિનિયર પ્રધાનોની બેઠક હાર્દિક પટેલના ઉપવાસ સંદર્ભે મળી હતી. પરંતું, તેમાં યોગ્ય નિરાકરણ કે તોડ આવી શક્યો નહોતો. પાટીદાર નેતા નરેશ પટેલ પણ મધ્યસ્થી માટે પ્રયાસ કરી ચુક્યા છે, જેમાં, યોગ્ય નિચોડ આવી શક્યો નથી. એટલે કે, સરકારનો રવૈયો હાલમાં હાર્દિક મામલે અડગ હોવાનું દેખાઇ રહ્યુ છે.